OpenLLM-France/wikimedia huggingface dataset:
# Txatxalaca motmot

La txatxalaca motmot (Ortalis motmot) és una espècie d'ocell de la família dels cràcids (Cracidae) que habita al sotabosc de boscos densos, vores de rius i vegetació costanera del sud de Veneçuela, Guaiana i nord i centre del Brasil.

## Subespècies

S'han descrit dues subespècies:
* Ortalis motmot motmot (Linnaeus, 1766), de l'Amazònia septentrional.
* Ortalis motmot ruficeps (Wagler, 1830), del nord del Brasil central.
Alguns autors han separat ambdues subespècies, considerant la segona com una espècie diferent (Ortalis ruficeps).

## Referències

* ↑ Clements, version 2016
* ↑ IOC World Bird List VERSION 7.2, 2017
# Ryley Walker

Ryley Walker és un cantautor i guitarrista estatunidenc nascut a Rockford (Illinois). La seva música evoca els cantautors folk britànics, com ara Bert Jansch i Nick Drake. Va començar a trobar-se com a músic quan va començar a practicar la tècnica del fingerpicking a la guitarra, i les sis cordes pinçades fan dibuixos sobre paisatges hipnòtics que remeten al rock progressiu.

## Discografia
### Àlbums

* All Kinds of You (Tompkins Square Records, 2014)
* Primrose Green (Dead Oceans, 2015)

### EPs

* The Evidence of Things Unseen (Plustapes, 2011)
* Of Deathly Premonitions (with Daniel Bachman) (Plustapes, 2011)
* West Wind (Tompkins Square, 2013)

## Referències

* ↑ Jessica Hopper «Ryley Walker looks, sounds beyond his years». Chicago Tribune.
* ↑ «Mercè 2015». Dossier. Ajuntament de Barcelona. [Consulta: 26 juliol 2015].
* ↑ Thom Jurek. «Primrose Green - Ryley Walker | Songs, Reviews, Credits, Awards». AllMusic. [Consulta: 20 maig 2015].
# Ruský Potok

Ruský Potok és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1635.
# Tioga

«Tioga» té aquests significats:
* Tioga (Dakota del Nord)
* Tioga (Illinois)
* Tioga (Nova York)
* Tioga (Pennsilvània)
* Tioga (Texas)
# Tioixa

El Tioixa - Тёша (rus) - és un riu de Rússia, un afluent per la dreta de l'Okà. Passa per l'óblast de Nijni Nóvgorod.
Té una llargària de 311 km i drena una conca de 7.800 km², el seu cabal mitjà és, a 230 km de la desembocadura, de 4 m³/s. Neix a l'altiplà del Volga. És de règim principalment nival. Discorre d'est a oest, desembocant a l'Okà una mica més avall de Múrom. Roman glaçats des de finals de novembre a començaments d'abril. Les viles més principals que hi ha a la vora del Tioixa són Arzamàs i Lukoiànov.
# Tiolà

El tiolà, tetrahidrotiofè, THT o tiaciclopentanona és un hidrocarbur cíclic pentagonal, amb un grup CH₂ a quatre de les arestes i un àtom de sofre (S) a la cinquena. La seva fórmula química és C₄H₈S i la seva massa molecular és de 88,2. És el que s'utilitza per a donar olor al gas natural a França, Andorra i Espanya, entre altres països.

## Propietats físiques

A temperatura ambient és un líquid incolor. Té una olor molt característica, que als Països Catalans correspon a l'olor de gas. En realitat és la substància que dona olor al gas natural, per a poder detectar les fuites, com a mesura de seguretat, ja que el gas natural sol no té olor. És tres vegades més dens que l'aire, cosa per la qual tendeix a caure avall, i té pràcticament una densitat idèntica a la de l'aigua. Es fon a -96 °C i bull als 119 °C. No és miscible en aigua. És altament inflamable, pot explotar si hom li acosta una cigarreta o guspires, d'un llumí o un encenedor, per exemple.

## Propietats químiques

Reacciona violentament amb oxidants forts i amb àcid nítric.

## Efectes a la salut humana

La substància es pot absorbir per inhalació del vapor, tant per les vies respiratòries com a través de la pell. El contacte repetitiu o perllongat del tiolà a la pell pot provocar dermatitis. El tiolà líquid asseca la pell, que queda vermella i amb sensació de cremada. El tiolà vapor irrita els ulls, la pell i les vies respiratòries. La seva ingestió provoca dolors abdominals, raó per a no menjar quan sentim la seva olor. Pot tenir efectes sobre el sistema nerviós central.

## Dades ambientals

En combustió, pot formar fums tòxics. Aquesta substància pot ser perillosa pel medi ambient, especialment a l'aigua.

## Vegeu també

* Un altre sulfur cíclic pentagonal, però que té enllaços dobles, és el tiofè.
* El sulfur cíclic equivalent, però triangular és el tiirà o tiaciclopropà; i el quadrat, el tietà.
* Mercaptà, contaminant atmosfèric tòxic pels humans que s'usa a Gran Bretanya i altres països per donar olor al gas natural, en comptes del tiolà.

## Referències

* 1 2 Fitxa del tetrahidrotiofè Arxivat 2012-09-16 a Wayback Machine. Instituto Nacional de Seguridad e Higiene en el Trabajo. Ministeri de Treball i Assumptes Socials d'Espanya. (castellà)
# Tor mussullah

Tor mussullah és una espècie de peix cipriniforme de la família dels ciprínids.

## Morfologia

Els mascles poden assolir els 150 cm de longitud total i els 90 kg de pes.

## Distribució geogràfica

Es troba a l'Índia.

## Referències

* 1 2 FishBase (anglès)
* ↑ Talwar, P.K. i A.G. Jhingran, 1991. Inland fishes of India and adjacent countries. vol 1. A.A. Balkema, Rotterdam. 541 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Turó del Castell

«Turó del Castell» té aquests significats:
# Turó del Carmel

El Turó del Carmel o turó d'en Móra és una muntanya de 289 metres al municipi de Barcelona, a la comarca del Barcelonès. Antigament se'l coneixia com a turó d'en Móra, referint-se a Can Móra, que es trobava on avui dia hi ha el barri del Coll. El nom actual del turó prové del nom del santuari ubicat al vessant oriental, construït a mitjans del segle xix. El 1875, es començaren a construir les primeres torretes al turó, i amb el pas del temps originaren el barri del Carmel. Actualment, només la zona més alta del turó no està urbanitzada, i és on es troba el Parc Güell, el Parc del Carmel i els Jardins de Juan Ponce.
Aquest turó és conegut popularment per molts barcelonins com la muntanya magna, per les vistes magnífiques de l'esplèndid turó. És considerat un dels set turons de Barcelona, xifra presa per imitació dels set turons de Roma.
Aquest cim està inclòs al llistat dels 100 cims de la FEEC

## Vegeu també

* Parc dels Tres Turons

## Referències

* ↑ «Turó del Carmel». Gran Enciclopèdia Catalana. Barcelona: Grup Enciclopèdia Catalana.
* ↑ «Turó del Carmel». Gran Enciclopèdia Catalana. Barcelona: Grup Enciclopèdia Catalana.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ Amores, Marcos. «Els turons barcelonins: quants són? Quin és el més alt? I el més baix?». Beteve. [Consulta: 16 agost 2020].
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 16 juliol 2022].
# Torneig d'escacs Shamkir

El Torneig d'escacs de Shamkir és un torneig d'escacs en la memòria de Vugar Gaixímov que té lloc a Shamkir (Azerbaidjan) des del 2014 i patrocinat per Synergy Group. La cerimònia inicial de la tercera edició del 2016 va tenir la presència del president de la FIDE Kirsan Iliumjínov.

## Quadre d'honor

| # | Any | Campió | Subcampió | Tercer |
| 1 | 2014 | Magnus Carlsen | Fabiano Caruana | Hikaru Nakamura |
| 2 | 2015 | Magnus Carlsen | Viswanathan Anand | Fabiano Caruana |
| 3 | 2016 | Xakhriar Mamediàrov | Fabiano Caruana | Anish Giri |

## Referències

* ↑ «Vugar Gashimov Memorial». chessdom.com. [Consulta: 30 maig 2016].
* ↑ «Shamkir Chess 2016 - 3rd Vugar Gashimov Memorial». fide.com. [Consulta: 30 maig 2016].
* ↑ «Magnus Carlsen wins the Vugar Gashimov Memorial 2014». http://theweekinchess.com.+[Consulta: 30 maig 2016].
* ↑ «Second Shamkir Victory For Magnus Carlsen». chess.com. [Consulta: 30 maig 2016].

## Enllaços externs

* Torneig d'escacs Shamkir - Lloc web oficial
# Unidade Galega (partit)

Unidade Galega va ser un partit polític gallec i d'orientació nacionalista gallega d'esquerres format el 1991. Era l'hereu del PSG-EG i el seu màxim dirigent va ser Camilo Nogueira. En les eleccions al Parlament de Galícia de 1993 es va presentar en coalició amb Esquerda Unida obtenint 44.902 vots (3,09%) i quedant-se sense representació parlamentària. L'any 1994 es va integrar en el Bloque Nacionalista Galego.
En el seu V Congrés Nacional, que es va celebrar el 20 de setembre de 2003, va decidir autodissoldre's com a partit polític i constituir-se en corrent d'opinió dintre del BNG.

## Referències

* ↑ Resultat de les eleccions gallegues de 1993
* ↑ Esquerda Unida mantendrá su coalición con Unidade Galega a El País, 19 d'octubre de 1993
* ↑ Unidade Galega aprueba integrarse en el BNG a El País, 27 de juny de 1994
* ↑ Unidade Galega se disuelve como partido dentro del Bloque a La Voz de Galicia, 20 de setembre de 2003
# Unidas Podemos Izquierda Unida Madrid en Pie

Unidas Podemos Izquierda Unida Madrid En Pie («Unides Podem-Esquerra Unida-Madrid Dempeus») és una coalició electoral constituïda per concórrer a les eleccions a l'Assemblea de Madrid de 2019. Presentada com una confluència entre Podem i la plataforma Madrid En Pie, integra a Podem, Esquerra Unida i Anticapitalistes Madrid.
La coalició es va registrar davant la Junta Electoral el divendres 12 d'abril a les 23:56 de la nit, a 4 minuts de la data límit per a la inscripció de coalicions electorals per a les eleccions autonòmiques, dins del marc d'intenses negociacions entre Podem Comunitat de Madrid i IU-Madrid. La concreció dels detalls de l'acord es va finalitzar a la matinada de dissabte.
Així, com a resultat de l'acord, a la configuració resultat de les primàries de Podem Comunitat de Madrid (liderada per Isa Serra) es va incorporar al número 2 a Sol Sánchez (IU-Madrid), al 6 a Vanessa Lillo (IU-Madrid), al 11 a Raúl Camargo (Anticapitalistes), al 12 a Fernando Jiménez (IU-Madrid) i al 16 a Carmen Rodríguez (IU-Madrid).

## Referències

* ↑ Gil, Iván «IU rectifica y llega a un acuerdo para confluir con Podemos en Madrid». El Confidencial, 13-04-2019 [Consulta: 14 abril 2019].
* 1 2 Caballero, Fátima «La historia de cómo IU y Podemos salvaron la confluencia en Madrid a cuatro minutos del límite». eldiario.es, 13-04-2019 [Consulta: 14 abril 2019].
* ↑ «Podemos y Madrid en Pie, juntos en las elecciones autonómicas». Madridiario, 13-04-2019 [Consulta: 14 abril 2019].
* ↑ «Sol Sánchez será la número 2 de la lista de Unidas Podemos, Vanessa Lillo la 6 y Raúl Camargo el 11». Europa Press. [Consulta: 15 abril 2019].
# Txema Salvans

Txema Salvans (Barcelona, 1971) és un fotògraf català, considerat un dels fotògrafs més destacats del fotodocumentalisme del país pel seu treball cínic, irònic o, de vegades, observador neutre de la realitat ibèrica. Ha col·laborat en publicacions com Le Monde, The New York Times, El País i Esquire, i ha protagonitzat nombroses exposicions.

## Obra

L'extraradi i els afores dels centres urbans són un espai d'imatges inesgotables per a Salvans. L'any 2020 publicà Perfect day, un treball de quinze anys on observa la capacitat de resistència de l'espècie humana en un paisatge hostil, per a sorprendre-la en hores de lleure i relaxació, prenent el sol, dormint i mirant les musaranyes entre contenidors i fàbriques, cimenteres, hidroelèctriques, grues i gegantins dipòsits portuaris. Les persones són davant el mar, o a prop, però el mar no es veu mai. Salvans «se situa d'esquena al mar per a mostrar la cara de la gent, què fa quan no fa res, què deixa a la seva esquena i no vol mirar la gent que va a veure el mar». Salvans viatjà amunt i avall de la costa mediterrània, de Barcelona a Algesires, capturant racons insòlits i moments de calma entre la depredació absoluta del paisatge postindustrial, la societat de l'oci i el turisme massiu. Marina d'Or, el pàrquing del Carrefour del Prat de Llobregat i la platja del pont Mayorga a Algesires foren alguns dels seus escenaris.
| « | El treball de Salvans ens parla d'aquesta il·lusió col·lectiva que ens porta a fantasiar amb aquests fragments transitoris del paradís. Com que no tenim cap manera de saber si és possible cap altre paradís, ens acontentem amb aquests moments de tranquil·litat i, fins i tot, de felicitat enmig del ciment i les fàbriques. | » |
| — Joan Fontcuberta |||

## Referències

* ↑ Salvans, Txema. «Fotoensayo | Nidos inesperados: el equilibrio de las cigüeñas sobre restos de naufragios» (en castellà), 17-11-2023. [Consulta: 21 desembre 2023].
* ↑ «Fotografia, amb Txema Salvans i Marta Mas». TV3, 25-10-2019. [Consulta: 29 juliol 2020].
* ↑ «Fotollibres. Aquí i ara». Dossier exposició. Generalitat de Catalunya. Arxivat de l'original el 19 de gener 2018. [Consulta: 12 febrer 2016].
* ↑ Montanyà, Xavier. «Dies perfectes en racons inhòspits de la costa mediterrània». Vilaweb, 26-07-2020. [Consulta: 29 juliol 2020].
* ↑ «Snapshot: ‘Perfect Day’ by Txema Salvans». [Consulta: 16 desembre 2023].
* ↑ Nast, Condé. «‘Perfect Day’, el fotolibro que muestra el Mediterráneo español en su versión más solitaria y distópica» (en espanyol europeu), 01-07-2020. [Consulta: 16 desembre 2023].
* ↑ Mercier, Clémentine. «Boue du monde» (en francès). [Consulta: 16 desembre 2023].
* ↑ Smyth, Diane. «Q&A: Txema Salvans on his new book, My Kingdom - 1854 Photography» (en anglès britànic). [Consulta: 16 desembre 2023].
* ↑ MacLennan, Gloria Crespo «Txema Salvans, la felicidad son momentos» (en castellà). El País [Madrid], 15-05-2020. ISSN: 1134-6582.
# Torre de Belén

La Torre de Belén (literalment: Torre de Betlem) és una torre de guaita al barri del Alcázar Viejo, també conegut com de San Basilio, de Còrdova. Constituïa una porta d'accés a un recinte emmurallat, que amb el pas del temps va perdre la funció defensiva, passant a servir com a ermita. Al principi va ser coneguda com a Ermita de San Benito, més tard de las Imágenes, i des de l'any 1774 fins avui, de Ntra. Sra. de Belén i de los Pastores.
Hi ha diferents teories sobre l'origen de la torre: almohade del segle XII, o posterior en l'època cristiana. Sembla que es va consolidar com a part de les defenses de la ciutat després de la conquesta cristiana de Còrdova el 1236.
De planta quadrada i 7,5 metres de costat, la torre està realitzada a base de blocs de marès disposats a un llarg i dos travessos, i consta de tres nivells d'alçada. L'accés principal es fa per mitjà d'un arc de ferradura emmarcat per arrabà, de marcada inspiració àrab.

## Referències

* 1 2 «El alcázar Viejo» (en castellà). Arte en Córdoba.
* ↑ Peláez del Rosal, Jesús. Juderías y sinagogas de la Sefarad medieval (en castellà). Cuenca: Servicio de Publicaciones de la Universidad de Castilla-La Mancha, 2003, p. 624. ISBN 84-8427-226-5.
* ↑ «Córdoba (V): siglo XIV, la consolidación cristiana de la ciudad» (en castellà). Una Ventana desde Madrid.
# Torre de Bellesguard

«Torre de Bellesguard» té aquests significats:
* Torre de Bellesguard (l'Arboç) o Cal Pons, edifici de l'Arboç
* Torre Bellesguard o Figueras, edifici de Barcelona
# Torrent del Pererol

El torrent del Pererol és un curs d'aigua dels termes municipals de Castellterçol i de Granera, a la comarca del Moianès. Pren el nom de la masia del Pererol, a ponent i en terres de la qual discorre.

## Terme municipal de Granera

Es forma en el vessant de ponent de l'extrem meridional de la Serra dels Tudons, dins del terme de Granera, al nord-est de la Cova del Penitent i del Serrat de les Pedres. Des d'aquell lloc davalla cap al nord-nord-est, resseguint pel costat de ponent tota la Serra dels Tudons. Quan arriba al final d'aquesta serra, troba a la dreta la masia del Solà del Sot, després de la qual deixa també a la dreta els Camps del Solà, moment en què deixa el terme de Granera i entra en el de Castellterçol.

## Terme municipal de Castellterçol

Tot seguit passa a llevant de la masia del Pererol, travessa el Camí del Solà, passa entre la Roureda i el Pla dels Pins, deixa la masia del Munt i el Serrat Llarg del Munt a la dreta, i rep per l'esquerra el Torrent del Solà del Sot al sud-est de la masia de Pla Gaià i a ponent de l'extrem nord del Serrat Llarg del Munt. Tot seguit deixa a l'esquerra la Quintana de Pla Gaià. Molta part del seu traçat discorre a llevant del Camí de Castellterçol a Sant Julià d'Úixols. Finalment, a ponent de la Balofrena s'aboca en la riera del Munt.

## Referències

* ↑ «Torrent del Pererol». Gran Enciclopèdia Catalana. Barcelona: Grup Enciclopèdia Catalana.
* 1 2 «Torrent del Pererolen el seu entorn». Institut Cartogràfic de Catalunya.
# San Salvador de Basarán

San Salvador de Basarán és un temple d'estil mossàrab o romànic llombard a Formigal (Província d'Osca, Espanya) Enquadrada dins del model serrablés, presenta la particularitat de constar de dues estances rectangulars juxtaposades, acabades en absis semicirculars de diferent mida, i corresponent la major a església i la menor a sala capitular o sagrari. Al principi l'església era als peus de l'estació d'esquí de Formigal però l'any 1974 es va traslladar a la ubicació actual, afegint-hi materials nous.

## Referències

* ↑ «Aldea global» (en castellà). [Consulta: 8 gener 2015].
# Torroella de Ribagorça

Torroella de Ribagorça (en castellà: Torruella de Aragón), és un poble del municipi de Graus des de l'any 1969, situat a l'est del castell de Fontova, a la zona aragonesa de l'antic comtat de Ribagorça, actualment a la Baixa Ribagorça, al límit amb els termes de Merli i de Güel.

## Antic municipi de Torroella de Ribagorça

* Aguilar de Ribagorça. Es troba a l'esquerra del riu Éssera, al cim d'un serrat.
* Avenoses. Dividit en dos nuclis: Avenoses de Dalt està situat a 1.127 metres d'altitud; Avenoses de Baix es troba al vessant occidental.
* Bafalui. Està situat al nord del castell de Fontova.
* Erdau, despoblat.
* Torroella de Ribagorça, cap municipal fins al 1.969.

## Romànic

* A Torroella destaca la torre (d'on ve el nom del poble). El temple, dedicat a Sant Martí, va ser construït pels mestres llombards.
* Al poble d'Aguilar de Ribagorça es troba l'ermita de Sant Sadurní.

## Vegeu també

* Comtat de Ribagorça

## Referències

* ↑ «Torroella de Ribagorça». Gran Enciclopèdia Catalana. Barcelona: Grup Enciclopèdia Catalana.
* ↑ «Torroella de Ribagorça». Gran Enciclopèdia Catalana. Barcelona: Grup Enciclopèdia Catalana.
* ↑ «Torroella de Ribagorça». Gran Enciclopèdia Catalana. Barcelona: Grup Enciclopèdia Catalana.
* ↑ «Torroella de Ribagorça». Gran Enciclopèdia Catalana. Barcelona: Grup Enciclopèdia Catalana.
* ↑ «Torroella de Ribagorça». Gran Enciclopèdia Catalana. Barcelona: Grup Enciclopèdia Catalana.
* ↑ «Torroella de Ribagorça». Gran Enciclopèdia Catalana. Barcelona: Grup Enciclopèdia Catalana.
* ↑ Romànic Aragonés, Sant Martí de Torroella
* ↑ Romànic Aragonés, Sant Sadurní
# Unió de Pobles del Camerun

Unió de Pobles del Camerun o Unió dels Pobles del Camerun (francès Union des populations du Cameroun UPC) és un partit polític del Camerun de posicions d'esquerra, que després de la independència va dirigir una revolució nacional armada, que fou aplanada pels francesos.

## Història

La UPC es va fundar en un cafè-bar de Douala-Bassa anomenat "Chez Sierra". Els seus pares fundadors són Jacques Ngom, Charles Assalé, Guillaume Hondt, Joseph Raymond Etoundi, Léopold Moumé Etia, Georges Yémi, Théodore Ngosso, Guillaume Bagal, Léonard Bouli, Emmanuel Yap, Jacques-Réné Bidoum, H-R Manga Mado (Ruben Um Nyobe n' tanmateix, no hi va participar).
Els francesos, molt presents als orígens del moviment, s'esvaeixen molt ràpidament. El mateix Gaston Donnat, tot i que encara es presenta espontàniament com el "primer dels upécistes" (li havien ofert el carnet de "núm.1” de la UPC) uns mesos abans de la seva mort —que es va produir el febrer de 2007 a 93 anys— posa en perspectiva el seu paper: “Els meus camarades francesos i jo, explica, només vam ajudar els nostres amics camerunesos i [...], a partir d'abril de 1947, tant la USCC com la UPC eren organitzacions absolutament independents dirigides exclusivament per camerunesos.»

## Referències

* ↑ «Cameroon: The Union of the Peoples of Cameroon (Union des populations du Cameroun, UPC), including its structure and its importance on the political scene; the treatment of its members by the authorities (2011-August 2013)», 22-08-2013.
* ↑ Abel Eyinga, L’UP : une révolution manquée ?, Chaka, p. 23-24
* ↑ Thomas Deltombe, Manuel DOMERGUE et Jacob TATSITSA, La Découverte, ISBN 978-2-348-04238-6, p.79
# Sandata

Sandata (en rus: Сандата) és un poble de l'óblast de Rostov, a Rússia, que en el cens del 2010 tenia 3.658 habitants, és el centre administratiu del districte homònim.

## Referències

* 1 2 Сандата село (Медвеженский уезд)
* ↑ Село Сандата. Населенные пункты Ставропольской губернии. Оксана Корнева, историк-генеалог
# Troy Alves

Troy Alves (26 de setembre de 1966) és culturista professional. Des dels seus inicis a l'institut com a estrella de beisbol a en Troy sempre li havien agradat els entrenaments amb peses.

## Concursos

* 1996 NPC USA campionats, "Light-HeavyWeight, 8é.
* 1997 NPC Junior USA, "Light-HeavyWeight, 1r
* 1997 NPC Nationals, "Light-HeavyWeight, 6é
* 1998 NPC Nationals, "Light-HeavyWeight, 8é
* 1998 NPC USA Campeonatos, "Light-HeavyWeight, 1r
* 1999 NPC Nationals, "Light-HeavyWeight, 7é
* 1999 North American Championships, "Light-HeavyWeight, 3r.
* 2000 NPC Nationals, "HeavyWeight, 2n.
* 2000 NPC USA Championships, "HeavyWeight, 2n.
* 2001 NPC USA Championships, "HeavyWeight, 2n
* 2002 NPC USA Championships, "HeavyWeight, 1r
* 2003 Arnold Classic – "IFBB, 10é.
* 2003 Grand Prix Australia – "IFBB, 2n.
* 2003 Grand Prix England –"IFBB, 6th"
* 2003 Grand Prix Holland – "IFBB, 6th"
* 2003 Grand Prix Russia – "IFBB, 4th"
* 2003 Ironman Pro Invitational – "IFBB, 4th"
* 2003 Maximum Pro Invitational – "IFBB, 5th"
* 2003 Mr. Olympia – "IFBB, 8th"
* 2003 San Francisco Pro Invitational – "IFBB, 5th"
* 2004 Mr. Olympia – "IFBB, 15th"
* 2004 Show of Strength Pro Championship – "IFBB, 5é.
* 2005 Arnold Classic, 8è.
* 2005 Ironman Pro Invitational, 3r.
* 2005 San Francisco Pro Invitational, 4t.
* 2006 Arnold Classic, 11è.
* 2006 Colorado Pro Championships, "8è"
* 2006 Ironman Pro Invitational, "3r"
* 2006 Mr. Olympia, "15è"
# 612

El 612 fou un any de traspàs iniciat en dissabte segons el còmput del calendari gregorià, instaurat posteriorment.

## Esdeveniments

* Sagunt encunya monedes.
* Victòria de Suintila contra els runcons, fer que l'ajudaria posteriorment a assolir el tron.
* Lleis visigodes per protegir els jueus.
* Batalla de Salsu, en el marc de la guerra entre la Xina i Koguryö.
* Inici del regnat de Sak K'uk' a Palenque.

## Naixements

* Oswiu de Northúmbria, sant
* Constantí III

## Necrològiques

* Fàbia Eudòxia, emperadriu romana d'Orient
* Gundemar, rei visigot

## Referències

* ↑ Traci Ardren, Ancient Maya women, 2002